|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/638** |
|  | **(protokols Nr.19; 25.p)** |

**Par Rankas pagasta nekustamā īpašuma ar kadastra numuru 5084 009 0067 sastāva grozīšanu un nosaukuma piešķiršanu**

Izskatīts **Gulbenes novada Rankas pagasta pārvaldes**, reģistrācijas numurs 40900015516, juridiskā adrese: “Krastkalni”, Ranka, Rankas pag., Gulbenes nov., LV-4416, 2024.gada 4.septembra iesniegums Nr. RA/4.2/24/55 (Gulbenes novada pašvaldībā saņemts 2024.gada 4.septembrī un reģistrēts ar Nr. GND/5.13.3/24/1734-G) ar lūgumu grozīt nekustamā īpašuma Rankas pagastā bez nosaukuma ar kadastra numuru 5084 009 0067 sastāvu un nodot atsavināšanai zemes vienību ar kadastra apzīmējumu 50840080386 ar platību 2,83 ha. Gulbenes novada Rankas pagasta pārvalde secina, ka iepriekš minētā zemes vienība nav nepieciešama pašvaldības autonomo funkciju veikšanai.

Atbilstoši Gulbenes novada pašvaldības domes 2024.gada 30.maija lēmumam Nr. GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr. 11; 51. p), veiktās Gulbenes novada pašvaldības pagastu pārvalžu reorganizācijas rezultātā ar 2024.gada 1.oktobri izveidota Druvienas, Lizuma, Rankas un Tirzas pagastu apvienības pārvalde, reģ. Nr. 40900041190, kas ir Gulbenes novada Rankas pagasta pārvaldes tiesību, lietvedības, arhīva, saistību, t.sk., darba tiesisko attiecību, mantas, finanšu līdzekļu, ilgtermiņa ieguldījumu, funkciju pārņēmēja.

Saskaņā ar Valsts zemes dienesta Nekustamā īpašuma valsts kadastra datiem nekustamais īpašums Rankas pagastā bez nosaukuma ar kadastra numuru 5084 009 0067 (turpmāk – nekustamais īpašums) sastāv no divām zemes vienībām ar kadastra apzīmējumiem 5084 001 0045 2,1 ha platībā un 5084 008 0386 2,83 ha platībā. Nekustamais īpašums nav reģistrēts zemesgrāmatā.

Saskaņā ar Gulbenes novada pašvaldības domes 2017.gada 28.septembra lēmumu “Par zemes vienību piekritību pašvaldībai” (protokols Nr.13, 31.§) zemes vienība ar kadastra apzīmējumu 5084 008 0386 2,83 ha platībā (turpmāk – zemes vienība) piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punktu. Zemes vienībai 2,83 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101). Zemes vienības robežas nav instrumentāli uzmērītas.

Pašvaldību likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Zemes ierīcības likuma Pārejas noteikumu 5.punktā noteikts, ka valstij un pašvaldībai piekrītošo zemi ieraksta zemesgrāmatā atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”, zemes īpašuma tiesību nostiprināšanai iesniedz zemesgrāmatu nodaļai zemes robežu plānu un zemes ierīcības projektu neizstrādā.

Nekustamā īpašuma valsts kadastra likuma (turpmāk – Kadastra likums) 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Kadastra likuma 11.panta otrās daļas 1.punkts nosaka, ka sadala vai apvieno tikai zemesgrāmatā ierakstītu nekustamo īpašumu, izņemot zemes reformu regulējošos normatīvajos aktos noteiktajos gadījumos valstij vai pašvaldībai piekrītošo un piederošo zemi pirms zemes pirmreizējas ierakstīšanas zemesgrāmatā, 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, Zemes ierīcības likuma Pārejas noteikumu 5.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, Nekustamā īpašuma valsts kadastra likuma 1.panta 14.punktu, 11.panta otrās daļas 1.punktu, 19.panta 1.punktu, 32.panta pirmo daļu, 33.panta 4.punktu, un Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT nosaukumu “Lāčauzas” nekustamajam īpašumam, kas tiks izveidots, atdalot zemes vienību ar kadastra apzīmējumu 5084 008 0386 2,83 ha platībā no nekustamā īpašuma Rankas pagastā bez nosaukuma, kadastra numurs 5084 009 0067.

2. PIEŠĶIRT nosaukumu “Kaķpēdiņas” nekustamajam īpašumam Rankas pagastā, kadastra numurs 5084 009 0067, kas sastāv no zemes vienības ar kadastra apzīmējumu 5084 001 0045 2,1 ha platībā.

3. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis